NaiveNeuron/SloPal huggingface dataset:
Grendel, Gábor, podpredseda NR SR (2022-06-23):
Ďakujeme pekne. Ďalšiu otázku položil pán poslanec Miroslav, pardon, Miloš Svrček ministrovi pôdohospodárstva a rozvoja vidieka Slovenskej republiky Samuelovi Vlčanovi. Otázka znie: „Niektorí odborníci tvrdia, že inflácia pri potravinách môže na jeseň prekročiť úroveň 20 percent. Slováci začínajú vyhľadávať lacnejšie potraviny a potraviny s nižšou pridanou hodnotou, nekupujú prémiové značky. Riešením potravinovej dostupnosti je podľa expertov cielená pomoc odkázaným skupinám. Druhým riešením podpory kúpy potravín je podpora živočíšnej výroby, ale najmä spracovateľov (potravinárov) cez cenu energií. Neuvažujete nad zavedením podobných krokov zo strany štátu?“
M. Hort, podpredseda NR SR: (2010-03-09):
Pani spravodajkyňa nechce vystúpiť v záverečnom slove, a preto prerušujem rokovanie o tomto bode programu. A budeme pokračovať ďalším bodom, ktorý je v ingerencii pána ministra zahraničných vecí, a to je Správa o plnení úloh zahraničnej politiky Slovenskej republiky v roku 2009 . Správa má parlamentnú tlač 1488 a správa výboru má tlač 1488a. Správu opäť uvedie minister zahraničných vecí Slovenskej republiky Miroslav Lajčák. Prosím ho, aby sa ujal slova. Nech sa páči.
F. Šebej, poslanec: (2002-06-26):
Toľko k spoločnej správe výborov, pán predsedajúci, prosím, otvorte rozpravu.
Blaha, Ľuboš, podpredseda NR SR (2023-12-18):
Pán poslanec Jozef Pročko.
Hrušovský, Pavol, podpredseda NR SR (2010-12-02):
Páni poslanci, hlasujeme o návrhoch zo spoločnej správy, tak ako o nich navrhol hlasovať na návrh gestorského výboru, ale aj poslanca, ktorý vystúpil v rozprave, pán spoločný spravodajca. (Hlasovanie.) 145 prítomných, 77 za, 64 proti, 4 sa zdržali. Návrh sme schválili. Prosím, ďalší návrh.
Sopko, Miroslav, poslanec NR SR (2016-12-07):
Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport, zároveň že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 27. januára 2017 a v gestorskom výboru do 30. januára 2017 od jeho pridelenia na prerokovanie v Národnej rade Slovenskej republiky.
Kollár, Boris, predseda NR SR (2021-06-29):
Dávam hlasovať o uvedenom návrhu. Prosím, prezentujeme sa a hlasujeme. (Hlasovanie.) Prítomných 137 poslancov, za 86, proti 9, zdržalo sa 41, nehlasoval 1. Uvedený návrh sme schválili.
Mikloško, Jozef, poslanec NR SR (2013-10-29):
Ja mám takúto procedúru, pán predseda. Navrhujem, aby plénum Národnej rady tiež prijalo uznesenie nášho zahraničného výboru, ktorý dal poslanec Mikuláš Krajkovič, č. 71 z 23. 10. 2013 ohľadom Ukrajiny. Išlo o vyhlásenie, v ktorom zahraničný výbor žiada Ukrajinu pred očakávaným podpísaním asociačnej dohody o splnenie podmienok, ktoré na nich EÚ kladie. Minister Lajčák už predtým sa tu v parlamente vyjadril presne v zmysle tohto uznesenia. Komisár Füle bol pred pár dňami v Ukrajine, kde rokoval o ich pripravenosti podpísania dohody, a pripomenul im situáciu Tymošenkovej. Teda ide najmä o tento prípad, o ktorom som tu už trikrát márne navrhol prijatie nejakého uznesenia. Prekvapilo ma, že napriek ubezpečeniu Ukrajiny pred pár dňami ministerka spravodlivosti Ukrajiny vyhlásila, že Tymošenkovú do Nemecka na liečenie nevyšlú. Asociačná dohoda by sa teda nemala ešte podpísať. Ja som to pripomenul aj včera ministrovi Lajčákovi, ale návrh... (Prerušenie vystúpenia časomerom.)
Uhrík, Milan, poslanec NR SR (2016-10-27):
Pán poslanec Dostál, uhádli ste jednu vec, že bola za tým trošku istá dohoda. Ak sa obávate o to, že nepríde rad na občianske združenia a nadácie, tak vás musím sklamať. Tento prvý návrh má vytvoriť len akýsi legislatívny pilier, o ktorý by sme potom opreli novelu zákona o združovaní občanov a o nadáciách tak, aby sa zo všetkých týchto zahraničných agentov stali neziskové organizácie, pre ktoré platia najstriktnejšie pravidlá. Čiže nie je to nejaká nevedomosť alebo niečo podobné, je to takto naplánované. Pretože naším cieľom nie je latku znižovať smerom k občianskym združeniam, ale zvyšovať smerom k striktnejším pravidlám a k striktnejším nárokom. Ja doplním kolegov, oni tu už spomenuli, my sme sa naozaj inšpirovali legislatívou Spojených štátov amerických. Snáď mi nechcete povedať, že legislatíva Spojených štátov amerických je fašistická alebo nedemokratická. Ja si naopak myslím, že práve Spojené štáty americké aj tým, že financujú veľa mimovládok, si veľmi dobre uvedomujú, aký majú mimovládky potenciál a aký rozvrat dokážu v krajine spôsobiť a práve preto ich na svojom území nedovolia a nútia všetkých ostatných, aby sa označovali ako zahraničný agent. Toľko z mojej strany.
Lebocký, Tibor, poslanec NR SR (2012-10-16):
Vážené pani poslankyne, vážení páni poslanci, vážený pán minister, vážení prítomní, Výbor Národnej rady Slovenskej republiky pre pôdohospodárstvo a životné prostredie ma svojím uznesením č. 52 zo 16. októbra 2012 určil za spravodajcu k vládnemu návrhu zákona, ktorým sa mení a dopĺňa zákon č. 223/2001 Z. z. o odpadoch a zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky z dnešného dňa, teda zo 16. októbra 2012. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Problematika vládneho návrhu zákona je upravená v práve Európskej únie a je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 12. októbra 2012 č. 246 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončil som, otvorte, prosím, rozpravu.
Bugár, Béla, podpredseda NR SR (2010-08-04):
V rozprave teraz vystúpi pán poslanec Maďarič, pripraví sa pán poslanec Počiatek.
Bugár, Béla, podpredseda NR SR (2010-12-16):
Pán poslanec Matovič, môžte reagovať na faktické poznámky.
Grendel, Gábor, podpredseda NR SR (2022-05-20):
Ďalej vystúpi v rozprave pán poslanec Marián Viskupič, pripraví sa pán poslanec Štefan Kuffa.
Glváč, Martin, podpredseda NR SR (2016-05-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy a vyhlasujem všeobecnú rozpravu za skončenú. Chce sa vyjadriť navrhovateľ? Nie. A spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov. Návrh zákona je pod tlačou 71. Návrh na jeho pridelenie na prerokovanie výborom je v rozhodnutí č. 70. Dávam slovo poslancovi Jozefovi Rajtárovi, aby za skupinu poslancov predmetný návrh zákona uviedol. Nech sa páči, pán poslanec. Pán poslanec Rajtár, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov , tlač 71.)
Krajkovič, Mikuláš, poslanec NR SR (2017-12-06):
Ďakujem pekne za slovo. Pán minister, myslím, že nie je o čom. Všetci si myslíme, ja takisto, že zvolaním tejto schôdze, a to vaším už tretím odvolaním v tomto volebnom období, je vlastne zlyhanie predkladateľov. Ale ja som si s veľkým záujmom vypočul váš prejav a naozaj bol som a sedel som tu ako prikovaný a možnože vám neušlo, že som častokrát mal aj otvorené ústa, čo ste tu hovorili o pánovi predkladateľovi Rajtárovi. Niektoré veci som naozaj ani netušil a musím povedať, že som v dosť, dosť veľkom šoku, čo som sa tu dozvedel o pánovi Rajtárovi. A keby som mal takú nejakú tabuľku, kde by som si písal nejakých podvodníkov a klamárov, tak určite by zaujal nejaké miestečko v tejto, v tejto tabuľke. Dúfam, že pán predkladateľ si osvojil aj také základné ekonomické tézy, ktoré ste vysvetlili a ktoré určite, ak by pochopil, tak by určite sa a možno by sa nepodpísal do budúcna pod nejaký návrh na odvolanie, na vaše odvolanie, ak ešte niekedy bude. Možnože teraz mám takú, takú zaujímavú vec, dúfam, že sa to nestane, ale keby raz, dúfam, že to nikdy v živote nebude možné, ale keby čisto teoreticky bolo možné odvolať poslancov Národnej rady, tak práve pán predkladateľ by bol na to súci a tá dôvodová správa by bola veľmi dlhá a zaujímavá. Ďakujem.
Gaborčáková, Soňa, poslankyňa NR SR (2017-09-11):
Ďakujem za slovo. Tak opakovane ako hnutie predkladáme tento návrh zákona s tým, že skutočne požiadavka vychádza zdola. Keďže sa nám, ako vždy tvrdíme, znižuje nezamestnanosť a zvyšuje zamestnanosť, tak ľudia, ktorí si nedoprajú nedeľu, by mali teda mať isto za to zaplatené. A skutočne si myslím, že hrať sa na zlých a dobrých a na opozíciu a koalíciu sa nepatrí pri kultúrnej politike. Takže verím, že napriek tomu, že je to teda návrh OĽANO, bude podporený aj SMER-om – SD.	Ďakujem.
Laurenčík, Milan, podpredseda NR SR (2021-03-16):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, preto vyhlasujem všeobecnú rozpravu za skončenú. Pýtam sa, či chce pani navrhovateľka, pán spravodajca zaujať... nechce zaujať stanovisko, preto prerušujem rokovanie o tomto bode programu. Vážené panie poslankyne, vážení páni poslanci, teraz budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov . Návrh zákona má tlač 452. Návrh na jeho pridelenie na prerokovanie výborom je v rozhodnutí č. 447. Teraz dávam slovo pánovi poslancovi Milošovi Svrčekovi, aby za skupinu poslancov návrh zákona uviedol. Nech sa páči, máte slovo.
Jurinová, Erika, podpredsedníčka NR SR (2014-03-18):
Ďakujem. Poprosím poslednú prihlásenú rečníčku do rozpravy, pani poslankyňu Máriu Ritomskú.
Kazda, Radovan, poslanec NR SR (2021-02-25):
Pán poslanec Blaha, keby som sa stihol prihlásiť skôr, tak by som povedal, že hneď po vás sa prihlási veľa poslancov zvolených za ĽSNS, ktorí s vami aj budú súhlasiť, lebo podobne ako vy sa neunúvajú podložiť svoje tvrdenia faktami alebo aspoň nejakými indíciami. No stalo sa, nestihol som sa prihlásiť skôr. Napokon nie to nič prekvapujúce, lebo svedectvom toho, že máte s identifikovaním kauzality a s odlišovaním kauzality a korelácie naozaj dlhodobo problém, je aj fakt, že ste komunistom. Tvrdili ste, že núdzový stav nepomáha. Tak sa pýtam teda naozaj, keď dôverujem naozaj tomu, že máte vedecký titul, na základe čoho ste na to prišli? Opatrenia v núdzovom stave predsa smerovali aj k zníženiu mobility, tú, ktorú ste, o ktorej ste hovorili aj vy, smerovali aj k ďalším opatreniam, uloženie pracovnej mobility a ďalším a ďalším, pracovnej povinnosti, pardon a ďalším opatreniam. Tak ja sa pýtam, kde vy čítate, že núdzový stav nepomáha? Podobne tak ste povedali, že celoplošné testovanie vedie k vyššej úmrtnosti na Slovensku. No keby ste sa pokúsili naozaj vedecky argumentovať a mať naozaj, zaslúžiť si ten svoj vedecký titul, no tak naozaj museli by ste povedať, že má testovanie plošné otázky pre, otázky a teda aj proti, argumenty za a argumenty aj proti. Celoplošné testovanie napríklad zachytilo veľmi veľa radovo až desaťtisíce infikovaných. Takže okrem toho, že zvýšilo na krátky čas mobilitu počas toho, kedy ľudia išli na test, tak zachytili aj infikovaných. Takže chcem vás poprosiť, aby ste naozaj pokúsili sa aspoň niekedy v parlamente, aj keď už tomu naozaj veľmi neverím, prinášať fakty a indície pre svoje... (Prerušenie vystúpenia časomerom.)
F. Mikloško, poslanec: (2002-06-27):
Za čl. I sa vkladá nový čl. II, ktorý znie takto: „Čl. II – zákon č. 231/1999 Z. z. o štátnej pomoci v znení zákona č. 434/2001 Z. z. sa dopĺňa takto: v § 1 ods. 4 sa na konci pripájajú slová „a kultúry“.“ Po druhé. Doterajší čl. II sa označuje ako čl. III. Pripomínam, že predkladateľ s tým súhlasil.
Hrušovský, Pavol, predseda NR SR (2011-10-21):
Vyhovujem vášmu želaniu a pýtam sa prítomných poslancov, či sa chce niekto prihlásiť do rozpravy? Nie, preto ju vyhlasujem za skončenú. A dávam návrh na hlasovanie o vládnom návrhu zákona ako celku.
Karahuta, Jaroslav, poslanec NR SR (2020-07-14):
Oznamujem, že rokovanie Výboru Národnej rady pre pôdohospodárstvo a životné prostredie bude dnes o 19.30. Ďakujem.
Laššáková, Jana, doterajšia podpredsedníčka NR SR (2016-03-23):
Pán poslanec Ľubomír Želiezka.
P. Muránsky, poslanec: (2006-04-19):
Podľa MO, Ministerstva obrany Slovenskej republiky, po zrušení vojenského priestoru Javorina, kde je termín 31. 12. 2006, mal nastať takýto stav, že kataster Ustinoviec sa mal pričleniť k obci Tvarožná, Dvorce k mestu Levoča a Ľubické kúpele k obci Ľubica. Dnes, po zavedení tohto zákona alebo po prijatí tohto zákona by vznikol teda nový kataster s novou obcou Ľubické kúpele, aj súčasne s tými katastrami zaniknutých obcí, ktoré som predtým vymenoval. Veľmi zaujímavá časť v odôvodnení je tá, kde sa píše, že od vzniku obce do ustanovenia orgánov obce bude za obec vystupovať osoba určená v petícii. Upozorňujeme, že žiadny subjekt nemôže zastupovať občanov neexistujúcej obce. To isté, je veľmi zaujímavé, že do zriadenia orgánov obce bude vykonávať správu prednosta obvodného úradu. Ja si taktiež myslím, že v tejto súvislosti jednoznačne je tu iný záujem ako záujem tých ľudí, ktorí sú podpísaní na petícii. Pretože na petícii sú podpísaní rôzni ľudia, ktorí pochádzajú aj z rôznych iných, pôvodne zaniknutých obcí. Možno, že očakávali skôr, alebo že boli nejakým spôsobom zavedení do omylu, že vzniknú katastre už zaniknutých, aj ďalších obcí, čo sa však nestalo a nestáva a naopak, vzniká iba jeden kataster, jednej zaniknutej obce, kde je aj taktiež ešte spor, že či táto obec vôbec existovala, Ľubických kúpeľov, ktorej už vojenský kataster dáva do vienka aj katastre iných zaniknutých obcí, čím vzniká opätovne, teda opakujem, opätovne územie zaujímavého rozsahu so zaujímavým majetkom a opakujem, bez obyvateľstva. Preto vás prosím, vážené kolegyne, kolegovia, aby sme opätovne tento zákon vrátený prezidentom Slovenskej republiky nepodporili. Ďakujem.
J. Rydlo, poslanec: (2009-12-09):
Druhá vec. Zahraničná politika, akákoľvek politika jednej krajiny je daná jej geografickým postavením. My si nemôžeme dovoliť luxus, jednoducho na to nemáme, aby sme robili Alleingang v Európe. Teoreticky je všetko možné, prakticky tieto veci možné nie sú. Čudujem sa, že takú tému, ako je vlastenectvo a postoj k vlastenectvu, sa tuná jednoducho snažia niektorí poslanci hlúpo, primitívne politizovať. Nehnevajte sa, ja som z toho sklamaný.
Zmajkovičová, Renáta, podpredsedníčka NR SR (2012-12-06):
Pán poslanec, chcete reagovať? Nie. Ďalší vystúpi v rozprave pán poslanec Kollár za poslanecký klub SaS. Nech sa páči, pán poslanec.
Pellegrini, Peter, podpredseda NR SR (2020-07-24):
Pán poslanec Raši.
Šebej, František, poslanec NR SR (2015-05-07):
Pán kolega Kolesík, všetky médiá, neviem, asi by ste mohli trochu čítať noviny, ale všetky médiá, také serióznejšie, predsa publikovali otvorene aj sumu peňazí, ktoré Národný front francúzsky, teda Marine Le Pen dostala z Ruska na podporu svojej politickej činnosti. Keď sa budete rozprávať s kýmkoľvek v Maďarsku, oni vám povedia, ako je to s tým Jobbikom. Šéf Jobbiku a ďalší, Gábor Vona a ďalší sú častými hosťami v Kremli a v Rusku, a teda ja som vám nepovedal nič tajného. To, že vo svojej reči som neposkytol písomné dôkazy, to je síce pravda, ale vaše tvrdenie, že žiadne dôkazy neexistujú, je jednoducho smiešne. A čo sa týka toho tvrdenia v súvislosti s tou demonštráciou proti českému prezidentovi, preboha, ako to súvisí s témou narastajúceho negatívneho postoja voči Európskej únii? Čo je to za nezmysel, čo ste povedali? A odkiaľ, a vy máte skutočne nejakú vedomosť, že s tým odporom proti českému prezidentovi majú niečo Američania alebo americká ambasáda? Veď to je konšpiračná blbosť, ktorá je šírená presne z tých istých zdrojov, ako sa šíria všetky tie negatívne veci okolo Európskej únie. No a Jurajovi Blanárovi by som chcel povedať, že presne tak som to myslel, že, áno, že človek sa potkýna v slovenských mestách o pozitívne dôsledky toho, že sme v Európskej únii. Ja som to myslel tak, že, a napriek tomu proste narastá, narastá v podstate akýsi odpor, ktorý ale podľa mňa je živený po prvé nevedomosťou a po druhé propagandou. Ďakujem.
Galko, Ľubomír, poslanec NR SR (2016-06-07):
Ďakujem pekne. Vážený pán predsedajúci, vážení páni ministri vlády kontinuity a pokroku, vážené dámy, vážení páni, na úvod jednu krátku technickú poznámku. Nie je mi vôbec jasné, že na čo ste odhlasovali nočné rokovanie s odôvodnením, že pán Kaliňák musí ísť do Bruselu, keď po tom, ako ho teraz odvoláme, aj tak tam budete musieť poslať niekoho iného. To znamená, že nie je mi to jasné, z akého dôvodu ste to odhlasovali a nevykrikujte tu po mne! (Reakcie z pléna.) Ukľudnite sa, správate sa ako zberba, (reakcia z pléna: ako čo? ) pán Bublavý, to vás nectí. (Prerušenie vystúpenia predsedajúcim.)
Laššáková, Jana, podpredsedníčka NR SR (2013-12-05):
Takže, pán minister, nech sa páči. Poprosím vás o odpoveď.
Zs. Simon, minister pôdohospodárstva SR: (2003-09-10):
Predložený návrh zákona upravuje problematiku systému rýchlej výmeny informácií, oblasť vývozu a dovozu potravín, požiadavky na bezpečnosť potravín, problematiku vysledovateľnosti potravín, ktorou sa sleduje čo najrýchlejšie zistenie výrobkov ohrozujúcich zdravie spotrebiteľov a problematiku označovania pôvodu, zemepisného označovania a špecifického charakteru poľnohospodárskych výrobkov a potravín. Pri príprave predkladaného vládneho návrhu zákona sa vychádzalo z nariadenia č. 178/2002 Európskeho parlamentu a nariadenia rady č. 2081/1992, čím sa dosiahla v upravených oblastiach zhoda s Európskou úniou... (Ruch v sále.)
P. Hrušovský, predseda NR SR: (2003-10-21):
vládny návrh zákona, ktorým sa mení a dopĺňa zákon 303/1995 Z. z. o rozpočtových pravidlách v znení neskorších predpisov a ktorým sa mení a dopĺňajú niektoré zákony. Prosím teraz pána ministra financií, aby predmetný návrh zákona uviedol a odôvodnil.
Paška, Pavol, predseda NR SR (2014-06-27):
(Hlasovanie.) 129 prítomných, 122 bolo za, 7 sa zdržali. Návrhy sme schválili. Pán poslanec Daniš uvedie v prvom čítaní hlasovanie o návrhu pánov poslancov Jasaňa a Petráka na vydanie zákona o poskytnutí jednorazového finančného príspevku vojnovým sirotám, je to tlač 1047. (Hlasovanie o návrhu poslancov Národnej rady Slovenskej republiky Viliama Jasaňa a Ľubomíra Petráka na vydanie zákona o poskytnutí jednorazového finančného príspevku vojnovým sirotám , tlač 1047.)
Janiš, Stanislav, poslanec NR SR (2011-09-14):
Ďakujem, pán predseda. Vzhľadom k tomu, že máme aj návštevy medzinárodné a nestihol som prísť na úvod prerokovania tohto návrhu zákona, je to nový zákon o elektronických komunikáciách, dovolím si ešte, ďakujem kolegovi Přidalovi, že ma zaskočil ako spravodajca na túto časť, dovolím si vyňať bod 11 na osobitné hlasovanie, kde výbor odporúča schváliť. A odporúčam neschváliť vzhľadom k tomu, že ešte aj po spoločnej správe sa trošku dopracovával systém tohto veľmi náročného zákona nielen v oblasti prístupu k telekomunikačnému tajomstvu, ale aj k určitým technickým špecifikáciám. Teda pre spravodajcu, teda pre mňa, aj bod 11 na osobitné hlasovanie. Ďakujem pán predseda.
Suja, Miroslav, poslanec NR SR (2022-12-08):
Ďakujem za slovo. Absolútne súhlasím s prejavom predklada... alebo predrečníka. Obsah škodlivý pre koho? Sa pýtam aj ja. Bude dochádzať znova k obmedzeniam slobody občanov Slovenskej republiky. A to len na základe rozhodnutí našich jednoduchých predstaviteľov vlády. Toto by sme si mali uvedomiť. Ako toto je fakt ďaleko za čiarou. To je čistá diktatúra, za ktorú by sa nemuseli hanbiť ani v Severnej Kórei.
Pellegrini, Peter, predseda NR SR (2015-11-20):
Myslím, že ste ho počuli, bol veľmi krátky a teraz sa rozdáva, takže myslím, že nebude problém.
Laššáková, Jana, podpredsedníčka NR SR (2014-03-25):
Pán poslanec Kadúc.
Šimečka, Michal, podpredseda NR SR (2024-02-16):
Ďakujem pekne. Pani poslankyňa Plaváková.
Hrušovský, Pavol, poslanec NR SR (2014-03-20):
Ďakujem pekne všetkým, ktorí mali so mnou zľutovanie. Nebudem dlhšie hovoriť, ešte možno menej ako dve minúty. Daniel, no tak každá zmena, zvlášť ústavy, vyvoláva isté riziká v tej aplikácii zmeny. Aj pri tejto novele, ktorú predkladáme, ja neviem odhadnúť tú mieru rizika navrhovanej zmeny, ktorá môže tú súdnu moc, možno tak ako tvrdia niektorí, aj jej výkon zhoršiť. Ja osobne si myslím, že to môže zlepšiť tú situáciu. Ale keď už sa kritizujeme navzájom, ja nie som nadšencom nejakých rýchlych zmien, nepremyslených, neprediskutovaných, aj preto je tá ponuka medzi prvým a druhým čítaním sadnúť v širšom grémiu za rokovací stôl a hľadať možno iné riešenia, ale nerád by som bol, aby sme urobili to, čo bolo pri poslednej novele ústavy, keď končila vláda Ivety Radičovej. Vtedy dosť nepremysleným krokom sme z hodiny na hodinu dokonca v skrátenom legislatívnom konaní menili Ústavu Slovenskej republiky a neuvedomili sme si jedno, čo z tejto zmeny vyplýva, že sme princíp zastupiteľskej demokracie zmenili na prezidentský. Za dva dni po nadobudnutí účinnosti tejto ústavy sa to v plnej nahote ukázalo. Teda dajme hlavy dohromady a poďme hľadať riešenie, ktoré bude na prospech toho, čo hovorí aj pán predseda Paška, čo hovoria ostatní kolegovia, či už z môjho klubu alebo z tých, ktorí sú za prijatie tejto ústavnej zmeny. Ďakujem.
Hus, Igor, poslanec NR SR (2020-04-02):
Takže ja chcem tiež podporiť pani poslankyňu Pleštinskú, viac-menej sme rokovali o tých, o tých návrhoch. Tie riešenia nie sú jednoduché, takisto kvitujem, základ je ale dobrý, ja si myslím, ktorý vyšiel, základ je dobrý, treba to docibriť a ozaj vďaka či ministerstvu vnútra, alebo aj celému tomu kolégiu, ktorý teraz predložil tento zákon. Ďakujem.
Glváč, Martin, podpredseda NR SR (2018-10-16):
Ďakujem. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Vladimírovi Balážovi, nech sa páči.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 135 poslancov, za 103, proti žiadny, 31 sa zdržalo, 1 nehlasoval. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
M. Hort, podpredseda NR SR: (2008-12-05):
Prerušujem rokovanie o tomto bode a vyhlasujem päťminútovú prestávku a žiadam všetkých, ktorí majú záujem zúčastniť sa hlasovania, aby sa dostavili do sály, nech sa páči. (Prestávka.) (Po prestávke.)
Laššáková, Jana, podpredsedníčka NR SR (2013-12-16):
Ešte nie som predsedníčka, takže...
M. Hort, poslanec: (2001-09-20):
Ďalším, kto vystúpil v rozprave a predložil pozmeňujúce návrhy, bol ako šiesty v poradí pán poslanec Jarjabek. Žiadal hlasovať o každom z 8 predložených návrhov samostatne. Dajte, prosím, hlasovať o 1. pozmeňujúcom návrhu pána poslanca Jarjabka.
Podmanický, Ján, poslanec NR SR (2024-02-15):
Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2020-05-12):
Ďakujem. Na vaše vystúpenie neevidujem žiadnu faktickú poznámku, preto vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov. Vládny návrh zákona je pod tlačou 84, návrh na jeho pridelenie na prerokovanie výborom je v rozhodnutí č. 83. Prosím podpredsedu vlády a ministra financií Slovenskej republiky Eduarda Hegera, aby vládny návrh zákona uviedol. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 84.)
Danko, Andrej, podpredseda NR SR (2024-01-23):
Poslanec Sabo.
Jurinová, Erika, podpredsedníčka NR SR (2015-06-25):
Prepáčte, pán poslanec, mohli by ste na chvíľočku k nám, potrebujeme si niečo overiť. Ospravedlňujem sa za prerušenie. (Predsedajúca sa chvíľu zhovára s rečníkom.) Nech sa páči, pán poslanec.
Gašpar, Tibor, poslanec NR SR (2024-02-08):
Teraz budeme hlasovať o bode 26 pozmeňujúceho návrhu poslanca Galka.
Kazda, Radovan, poslanec NR SR (2022-03-22):
Dobre, toľko na margo ešte tej, teda tej tzv. okupačnej zmluvy. Podľa mňa je to (povedané so smiechom), prepáčte, naprostý nezmysel, je to, je to oxymoron. Kľudne, samozrejme, môžete potom reagovať. Predpokladám, vidím, že poslanci z ĽSNS a bývalí z ĽSNS už sa nejakým spôsobom ozývajú. Predpokladám, že tam bude veľmi veľa argumentačných chýb... (Reakcie z pléna.) Á, prepáčte, nevšimol som si, ospravedlňujem sa. Zatiaľ iba zvolení za ĽSNS, ale tak áno, ospravedlňujem sa. (Reakcie z pléna.) Ospravedlňujem, že som si nevšimol. (Ruch v sále a zaznievanie gongu.) Ospravedlňujem sa, že som si nevšimol tento technický detail, teda drobný, takže môžte kľudne argumentovať. Samozrejme, bude to, predpokladám, plné argumentačných chýb typu ačohentizmus alebo ad hominem, tam, samozrejme, môžte. A chcel som teda ešte k jednému bodu a vrátim sa trošku krátko teda k tomu predpredchádzajúcemu bodu, ktorý ste navrhovali takisto... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-02-13):
Ďakujem, pani poslankyňa, na vaše vystúpenie nie sú žiadne faktické poznámky. Poprosím ďalšiu prihlásenú rečníčku, pani poslankyňu Helenu Mezenskú. Nech sa páči, máte slovo.
Pamula, Peter, poslanec NR SR (2018-05-16):
Ďakujem za slovo. Štefan, my sa poznáme strašne dlho a ja nepochybujem o tvojich vedomostiach, znalostiach, ale ťa obdivujem, pretože vysvetľovať ľuďom, ktorí naozaj nechcú pochopiť tú pragmatickú stránku toho zdravotníctva a vlastne tých zdravotných sestier, aj keby sme akokoľvek to vnímali. Ja nie som odborník na zdravotníctvo, ale chcem sa ti poďakovať, pretože veľakrát som ležal v nemocnici či už s vážnymi, alebo s ľahkými zraneniami a dokážem posúdiť takisto aj v minulosti, aj teraz, ako vlastne tie sestry sa správajú, alebo či sú potrebné na to nejaké vzdelania alebo nejaké školenia, alebo proste nejaké odborné kurzy. Chcem sa ti poďakovať, ale hlavne sa ti chcem poďakovať, že s takou trpezlivosťou vlastne vysvetľuješ týmto ľuďom s takým kľudom tú svoju pravdu. A naozaj aj my laici určite stojíme za tebou a myslíme si, že robíš dobrú prácu. Ďakujem.
E. Angyalová, poslankyňa: (2006-10-18):
Za gestorský výbor navrhujem výbor pre sociálne veci a bývanie. Súčasne navrhujem, aby výbory, ktorým bol uvedený návrh pridelený prerokovali tento návrh v lehote do 29. novembra 2006 a gestorský výbor v lehote do 30. novembra 2006. Prosím, dajte hlasovať.
Hrnčiar, Andrej, podpredseda NR SR (2016-09-23):
Pani poslankyňa Zemanová.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 87 poslancov, za nikto, proti 83, zdržali sa 3, nehlasoval 1. Ani tento návrh sme neschválili.
J. Burian, poslanec: (2009-06-16):
Chcel som dokonca, by som povedal, primäť k tomu, že o tých pripomienkach pána prezidenta môžeme hlasovať nie en bloc, ale môžeme hlasovať o prvých dvoch bodoch samostatne, ktoré majú so sebou súvis a tie ďalšie sú len, by som povedal, úpravou, už by som povedal, prešlých termínov, ktoré ten zákon jednoducho nestíha z fyzickej stránky. Ďalšou vecou je, myslím, že sa tu otvorila dobrá téma a dobrá téma v tom, a to naznačil aj pán poslanec Petrák, a vlastne ju naznačila aj pani poslankyňa Žitňanská, že v podstate aj napriek tomu, že sa z tohto zákona tento odsek vypustí, je tu stále, by som povedal, dostatočný tlak na to, aby bola hospodárnosť toho využitia. Faktom ale je, že si neviem predstaviť, že ak by sa to teda nevypustilo, akým spôsobom by sa dalo iným spôsobom, iným spôsobom, hovorím, vyriešiť problém predaja majetku, ak by teda nebol iba záujem o tej najvyššej cene, ale o tom, aby to splnilo aj nejakú verejnoprospešnú a inú, povedzme, činnosť, alebo inú úlohu by hrala, povedzme, tá budova, povedzme, ten pozemok, prípadne iná nehnuteľnosť. Čiže neviem si celkom predstaviť, ak by nebol vypustený tento článok, nedali by sa jednoducho kritériá postaviť na tom, aby jedno kritérium, povedzme, verejnoprospešnosti malo, ja neviem, vymyslím si 20-percentnú váhu a 80-percentnú váhu by mala cena, lebo v opačnom prípade, ak by toto nebolo vypustené, musí byť stopercentnou váhou pri predaji budúceho majetku iba cena. Rozumiem tomu, že sa to dá vyriešiť, áno, tým, že obec, prípadne mesto, alebo prípadne vyšší územný celok jednoducho nepredá tú budovu, ale dá ju do správy niekomu, ktorý bude vykonávať tú verejnú prospešnú činnosť, ale práve tu mi tá kombinácia tej ceny a verejnoprospešnosti už bola, by som povedal, stratená. Ďakujem pekne za pozornosť.
Jurinová, Erika, podpredsedníčka NR SR (2014-12-04):
Prosím o kľud, kľud v sále.
Grendel, Gábor, podpredseda NR SR (2023-05-09):
Ďakujem pekne, pán poslanec. Skôr ako otvorím rozpravu, dovoľte, aby som pozdravil na balkóne pre verejnosť žiakov a pedagógov zo Súkromnej odbornej školy pedagogickej a sociálnej z Požiarnickej ulice v Košiciach. Vitajte v Národnej rade. (Potlesk.) Teraz otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Konštatujem, že nikto, vyhlasujem rozpravu za skončenú. Záverečné slovo, pán navrhovateľ? Nie. Pán spravodajca? (Reakcia spravodajcu.) Hlasovanie dnes o sedemnástej hodine. Ďakujeme za informáciu, prerušujem rokovanie o tomto bode programu. Nasleduje druhé čítanie o návrhu poslancov Petra Pellegriniho, Denisy Sakovej, Erika Tomáša, Richarda Rašiho a Matúša Šutaj Eštoka na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Návrh zákona je pod tlačou 1482, spoločná správa výborov má tlač 1482a. Dávam slovo pánovi poslancovi Erikovi Tomášovi, aby návrh zákona odôvodnil. [Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Erika Tomáša, Richarda Rašiho a Matúša Šutaj Eštoka na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 1482.]
Žiga, Peter, podpredseda NR SR (2024-09-11):
Prezentujme sa a hlasujme. (Hlasovanie). 143 prítomných, 77 za, 66 sa zdržalo. Konštatujem, že sme schválili vládny návrh zákona o niektorých povinnostiach a oprávneniach v oblasti kryptoaktív . Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 106/2004 o spotrebnej dani z tabakových výrobkov, tlač 313, bod 86 schváleného programu. Spoločným spravodajcom je člen výboru pre financie a rozpočet poslanec Daniel Karas. Prosím, aby hlasovanie uvádzal, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 313.)
Bugár Béla, podpredseda NR SR (2018-10-24):
Nech sa páči, sa prezentujme a hlasujme. (Hlasovanie.) Prítomných 131, za 75, proti 19, zdržalo sa 37 poslancov. Konštatujem, že sme v treťom čítaní . Pýtam sa, či sa hlási niekto do rozpravy. Predpokladám, že ani pán pán poslanec Baránek, ani pán poslanec Dostál sa nehlá... (Reakcie z pléna.) Áno, do rozpravy sa hlásite? V treťom? No nech sa páči, takže vyhlasujem možnosť sa prihlásiť do rozpravy za skončenú. Pán poslanec Dostál, nech sa páči. V treťom čítaní, viete, k čomu sa môžte vyjadriť.
Matovič, Igor, poslanec NR SR (2024-02-27):
Išiel si si užívať dovolenku, nechal si si zaplatiť...
Laurenčík, Milan, podpredseda NR SR (2020-04-20):
Ďakujem veľmi pekne, pani poslankyňa. Zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Končím možnosť prihlásiť sa do rozpravy. Prihlásil sa pán poslanec Kamenický. Nech sa páči, máte slovo.
T. Cabaj, podpredseda NR SR: (2010-03-10):
S faktickou vystúpi pán poslanec Peter Gabura a pripraví sa Zdenka Kramplová.
P. Hrušovský, podpredseda NR SR: (2001-09-17):
Pán poslanec Maňka, máte slovo. V. Maňka, poslanec: Ďakujem. Vážený pán predsedajúci, vážená pani ministerka, vážený pán minister, vážené kolegyne, kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku vystúpil k vládnemu návrhu zákona o zmene a doplnení niektorých zákonov súvisiacich so zákonom o cenných papieroch a investičných službách, tlač číslo 1134, ako spravodajca výboru pre financie, rozpočet a menu. Uvedený návrh bol doručený poslancom v stanovej lehote, čím boli splnené podmienky určené § 72 ods. 1 zákona o rokovacom poriadku, to je doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 51. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona o rokovacom poriadku, ako i náležitosti uvedené a určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako navrhuje predmetný návrh. Vážený pán predsedajúci, môžete otvoriť rozpravu k tomuto návrhu zákona. Ďakujem.
Pleštinská, Zita, poslankyňa NR SR (2020-11-25):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre verejnú správu a regionálny rozvoj. Ďalej aby za gestorský výbor určila hlasovaním Výbor Národnej rady pre verejnú správu a regionálny rozvoj a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Blaha, Ľuboš, poslanec NR SR (2018-11-28):
Ďakujem pekne. Chcel by som len pripomenúť, že pán Poliačik je takisto odchovanec strany Sloboda a Solidarita, čo po pánovi Dostálovi je podľa mňa ďalší dôkaz toho, že strana SaS je promigračná. A ja by som si chcel veľmi vypočuť, čo povie aj Peter Osuský, čo povie aj Lucia Nicholsonová a ďalší, lebo ja osobne si myslím, že aj pán Sulík je tam akási trpená primadona, ktorá má oslovovať aj takých krajne pravicovejších voličov, ale oni sú strana liberálna, slniečkarska a teraz reálne robia číry populizmus. A Poliačik bol líder SaS, on bol ideológ. Toto je SaS, čo predviedol. A ja si myslím, že veľa voličov SaS sa momentálne veľmi silne hanbí, že Poliačik bol kedysi členom tejto strany. On má taký štrasburský komplex. Všimnite si, neustále hovorí o tom, ako chodí po tom Štrasburgu po tých fórach, jak ho tam všetci obdivujú. Však ja som predseda tej delegácie slovenskej v Štrasburgu, ja to viem, ako to tam reálne je. Pán Poliačik nikoho nezaujíma. On tam je jeden z mnohých vo frakcii neoliberálov, kde majú, dokonca mali skorumpovaného lídra, tak tí ho možno zaujímajú, ale on je tam absolútne, ale absolútne bežný, nepodstatný radový člen. Nikoho nezaujíma pán Poliačik. Takže keď neustále hovorí o tom, aká je hviezda v Štrasburgu, nie je. Áno, je pravda, že keď sa v Štrasburgu kopalo do Slovenska kvôli Kuciakovi, tak on sa postavil a kopal do Slovenska. Ja sa vtedy vždy postavím a bránim Slovensko, to je rozdiel. Ja vždy Slovensko bránim na zahraničných fórach a on si buduje svoju kariéru v štrasburských a bruselských inštitúciách. To je ten krásny príklad toho odrodilectva. Ten zásadný rozdiel, ktorý je medzi ideológiami, vysvetlím veľmi stručne. Ľavica chce riešiť príčiny migrácie, liberálna pravica, ako je pán Poliačik, chce propagovať a podporovať migráciu a krajná pravica chce múry. Toto je celý rozdiel. Ľavica nemá nič proti migrantom, ľavica im chce pomáhať u nich doma a toto je zásadný rozdiel. Ďakujem.
Huba, Mikuláš, poslanec NR SR (2014-12-10):
Ďakujem pekne. Moje vystúpenie s reakciou na rozpravu bude iste krátke, ale berte to ako záverečné vystúpenie spravodajcu. Dobre som to pochopil? Keďže je zlúčená rozprava, dovolím si vyjadriť sa k obom tým zákonom, aj keď som spravodajca len k jednému z nich. Som presvedčený, a pán predkladateľ to aj veľmi sugestívne zdôvodnil, že oba tieto predložené návrhy posúvajú žiaducim smerom náš vzťah k zvieratám. A zvýši to našu citlivosť k týmto, ako bolo povedané, cítiacim živým bytostiam, ktoré sú určite nekonečne viac ako nejaké neživé výrobky. A je určite prejavom maximálnej našej necitlivosti a necitlivosti nášho právneho poriadku, ak ich definuje len ako neživú vec. A myslím si, že tu takýto posun by bol žiaduci a bol by v prospech nie len samotných dotknutých zvierat, ale aj nás ľudí, a preto určite oba tieto návrhy rád podporím. Ďakujem pekne.
Kubánek, Stanislav, poslanec NR SR (2013-05-14):
Pán predseda, keďže pozmeňujúci a doplňujúci návrh pána poslanca Osuského odznel dnes, prosím, dajte hlasovať o skrátení lehoty.
Šimečka, Michal, podpredseda NR SR (2023-12-19):
Ďakujem veľmi pekne. Téma hospodárskej súťaže protimonopolného úradu súvisí aj s mediálnym prostredím, tam, predpokladám, že bola tá linka, ale je pravda, že by som poprosil možno do budúcna poslancov, aby sa skúsili viac venovať téme kompetenčného zákona, čo, mimochodom, drvivá väčšina počas tých posledných pár dní, ak nie skoro všetci, aj robí. A, pán poslanec Pročko, s reakciou na faktické.
Danko, Andrej, predseda NR SR (2016-04-18):
Poprosím vás, ja verím, že vadí veľa ľuďom...
Paška, Pavol, predseda NR SR (2012-06-28):
Prepáčte, pán poslanec. Dámy a páni, poprosím vás, keby sme trošku venovali pozornosť hlasovaniu.
P. Paška, predseda NR SR: (2008-09-18):
(Hlasovanie.) 135 prítomných, 80 za, 4 proti, 51 sa zdržalo. Váš návrh sme odsúhlasili.
Pčolinský, Peter, poslanec NR SR (2019-12-05):
Túto schôdzu otvorila strana SMER, SNS a ĽSNS. Zo strany ĽSNS sú tu dvaja. Zo strany SNS sú tu dvaja. Zo strany SMER jeden, dva, tri, štyri, päť. To, čo je toto za cirkus?! Zvoláte si schôdzu na druhýkrát, ani tu nie ste, robíte tlačovky, kde veľké teátra, obvinený poslanec Fico robí veľké teátra, lebo zlato, potom sa zdvihne po pár minútach a odíde preč. To, čo je toto za cirkus? Ako kvôli čomu je táto schôdza? A keď sa pozriete na tabuľu, kto tam vystupuje? Opoziční poslanci, ktorí ani nehlasovali za otvorenie tejto schôdze. Ako ja sa pýtam, načo je toto dobré? Načo je dobrý tento cirkus? Vysvetlite mi, načo. Je vás tu desať aj s ponožkami, tí, čo ste otvorili túto schôdzu. A nikto tu nie je dokopy. Povedzte mi, kde ste všetci?
Faič, Vladimír, poslanec NR SR (2020-04-29):
Ďakujem za slovo, pán podpredseda. Ja som rád, pán poslanec Kamenický, že si vystúpil a z pozície bývalého ministra financií sa vyjadril k jednotlivým častiam programového vyhlásenia, ja si myslím, že slušne a kultivovane. Vyjadril si sa aj k tej propagande, ktorá by mala ísť cez tlačoviny. Kolegovia, ktorí ste tu z koalície, ste predsa museli počuť hlasy aj z vašich radov k odmietavému postoju k tejto veci. Takže nestavajte to do polohy len, že to hovoríme my. A z druhej strany, viete, keď posudzujete jednotlivé časti programového vyhlásenia, tak naozaj treba povedať, že čo sa týka obsahu a šírky, je tam strašne veľa vecí a vecí aj takých, ktoré sú asi aj potrebné a možno treba s nimi súhlasiť, možno ich podporiť, možno ich aj pochváliť, ale mnohé sú tam také, ako keby to nerobila normálna vláda, ale vláda dočasná. A ja sa nazdávam, že takouto vládou a vládnou koalíciou nechcete byť. Ďakujem.
Číž, Miroslav, podpredseda NR SR (2015-02-05):
Ďakujem, pán poslanec, ste nepovedali, že či chcete a žiadate, aby... (Reakcia rečníka.) Nie, ďakujem pekne. Posledný písomne prihlásený do bodu programu písomné odpovede členov na interpelácie pán poslanec Hlina má slovo.
Paška, Pavol, predseda NR SR (2014-09-23):
Pán poslanec Jarjabek.
M. Hort, podpredseda NR SR: (2009-12-01):
Teraz dávam slovo spoločnému spravodajcovi z výboru pre financie, rozpočet a menu poslancovi Michalovi Lukšovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán poslanec.
Číž, Miroslav, podpredseda NR SR (2015-12-11):
Pán poslanec Simon.
Vaľová, Jana, poslankyňa NR SR (2020-12-17):
Ďakujem veľmi pekne. No, pôvodne som chcela svoju faktickú poznámku trošku ináč, ale to, čo sa zomlelo v sále. Vážený pán kolega Ľubo Blaha, pichol si do osieho hniezda pravdy. Vieš, ak nemá, nemá táto vládna garnitúra argumenty, tak presne toto tu zažívame – aroganciu, vulgarizmy. A dokonca, pán kolega, ja som pozerala kolegu Heráka, takto si ťukal (rečníčka pravou rukou názorne predviedla búchanie dlaňou o čelo), že si blázon, na hlavu, čo, nehnevajte sa, toto ak má byť príklad pre našich občanov, pre naše deti, tak mne stačila jedna relácia, a vrátim sa k obedom, kde majiteľ reštaurácie Massimo, Talian, na TA3 povedal: „Z 11 kuchárov a čašníkov 10 volili Matoviča, už nikdy by to neurobili.“ A je to človek, ktorý tu nežije, je to človek, ktorý tu podniká. Ale prejdem k tým obedom zadarmo. Rovnako máš pravdu, že zobrali deťom v týchto zlých časoch obedy a v tejto kríze kľudne na to mohli, kľudne mohli počkať, kým tí rodičia začnú zarábať. Lebo ja poviem zase príklad zo života. Stretla som minule čašníčku, ktorá pracuje u súkromníka. Povedala, že je tam na pol úväzku. Súkromník ich poslal, pretože nemá východisko, na maródku. Viete, čo dostala? 70 euro za mesiac. Vážení, vy viete, čo sa deje, vy rozprávate, že vy chodíte medzi ľudí? Spomeniem mesto Humenné, bola som tam primátorka. Rozprávate, že my sme navýšili, aby rodičia platili. Nie, to si určovali samosprávy. V Humennom sa navýšilo o 70 až 100 % v školách, poplatky. A viete, čo sa stalo v osade Podskalka? Tam im nenavýšili. Mne je jedno, či to dieťa je rómskeho pôvodu alebo nerómskeho. Viete, prečo im nenavýšili? A nenavýšili im poplatky a napísali, že preto, že je to celoorganizovaná. Nie je to celoorganizovaná škola. Veď sa ľudia búrili. Veď toto sú tie rozdiely! Tak si poďme povedať, že všetky deti sú pre nás rovnaké a je nám jedno, či sú, či sú tam, alebo sú Rómovia, alebo sú Nerómovia. Ale vy sami toto robíte. A keď chodíte po, po týchto, po týchto mestách a obciach, tak si hovorme pravdu, lebo si ju tu nehovoríme. Ale pán Blaha... (Prerušenie vystúpenia časomerom.)
Glváč, Martin, podpredseda NR SR (2019-01-31):
Ďakujem. Prerušujem rokovanie o tomto bode programu. Ďalším bodom programu je návrh poslancov Národnej rady Slovenskej republiky Jaroslava Pašku, Tibora Bernaťáka, Andreja Danka na prijatie uznesenia Národnej rady Slovenskej republiky k aktuálnemu vývoju vo vzťahoch členských štátoch Európskej únie Maďarska a Poľskej republiky s inštitúciami Európskej únie . Návrh uznesenia má parlamentnú tlač 1244. Dávam slovo poslancovi Jaroslavovi Paškovi, aby návrh uznesenia uviedol. Nech sa páči, pán poslanec.
Bugár, Béla, podpredseda NR SR (2016-11-29):
Ďakujem pekne. Prerušujem rokovanie o tomto bode programu a pristúpime k prvému čítaniu o vládnom návrhu zákona, ktorým sa mení a dopĺňa zákon č. 142/2000 Z. z. o metrológii, tlač 308. Pán minister hospodárstva, nech sa páči, dávam vám slovo. Pán minister Žiga, máte slovo. (Rokovanie o vládnom návrhu zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov v znení neskorších predpisov , tlač 308.)
P. Hrušovský, predseda NR SR: (2002-11-14):
Predsa len, panie poslankyne, páni poslanci, som dospel k záveru, keďže návrhy zákonov aj keď nie sú obsahom príliš veľké, predsa len sú dôležité, aby sme po každom návrhu viedli rozpravu o návrhu zákona a aby sme sa dohodli iba na tom, aby sme hlasovali po prerokovaní bloku návrhov zákonov, ale rozpravu sme viedli vždy po uvedení každého návrhu zákona jednotlivo. Takže využijem z praktických dôvodov, že rokujeme o návrhu zákona, ktorého spravodajcom je pán poslanec Brocka. Potom by sme sa vrátili k prvému návrhu zákona, ktorého spravodajcom bol pán poslanec Farkas, a by sme pokračovali potom postupne až po bod 7, ktorým končí ako navrhovateľ pán minister financií. Otváram rozpravu k vládnemu návrhu zákona, ktorým sa mení a dopĺňa zákon č. 310/1992 Zb. o stavebnom sporení v znení neskorších predpisov. Do rozpravy som nedostal žiadne písomné prihlášky, preto sa pýtam prítomných pánov poslancov, či sa chcú vyjadriť v rozprave ústne. Pán poslanec Burian. Končím možnosť ďalších ústnych prihlášok do rozpravy. Pán poslanec Burian, máte slovo, nech sa páči. Pán poslanec Fico ešte predtým sa hlási.
Lehotský, Tomáš, poslanec NR SR (2023-03-23):
Ďakujem veľmi pekne. Milan, ubližuješ, ubližuješ, veľmi ubližuješ slovne, to je veľmi silná vec. Ondro, slovne, Ondro, slovami. Aj to, čo si povedal pred chvíľkou... (Ruch v sále. Prerušenie vystúpenia predsedajúcim.)
Mazurek, Milan, poslanec NR SR (2020-07-23):
Pani poslankyňa, jednoznačne musím oceniť vašu snahu zdôrazniť to, že politik má byť nejakým tým vzorom, a zrejmú konštatáciu, že Igor Matovič takým vzorom nie je. Ako naozaj je to fajn počuť to z radov poslancov OĽANO a je potreba si priznať, proste je to plagiátor, je to zbabelec a najnovšie sme zistili, že je to aj lenivec, jednoducho keď sme od neho chceli, aby aspoň čiastočne dodržal tie svoje veľkohubé frázy, ktorými tu obťažoval všetkých v minulom volebnom období, tak si šiel ľahnúť pod perinku do Trnavy, takže ja na rozdiel od vás si myslím, že by bolo fajn, keby sme sa takéhoto plagiátora zbavili.
Zmajkovičová, Renáta, podpredsedníčka NR SR (2013-04-16):
Ďalší v rozprave vystúpi pán poslanec Hudacký, nech sa páči.